Езоп
Сърне и елен

Превод от старогръцки: Тодор Сарафов, 1967

chitanka.info

Малкото сърне веднъж казало на елена:

— Татко, ти си се родил по-едър и по-бърз от кучетата, а отгоре на това носиш и огромни рога за защита. Защо тогава се страхуваш от кучетата?

А еленът отвърнал със смях:

— Истина е това, което казваш, синко. Но едно само зная — че когато чуя кучешки лай, не зная как веднага хуквам да бягам.

Баснята показва, че никое насърчение не прави страхливите по природа по-смели.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.